อิตาเลียนเบรนรอต

ตราลาเลโร ตราลาลา (Tralalero Tralala) คือฉลามมีขาสวมรองเท้าสีน้ำเงิน
อิตาเลียนเบรนรอต (4=สมองเน่าภาษาอิตาลี)  เป็นชุดของมีมอินเทอร์เน็ตแนวเหนือจริง ปรากฏขึ้นในช่วงต้นปี 2025 โดยมีลักษณะเด่นคือรูปภาพสัตว์ที่แปลกที่สร้างด้วยเอไอ และมีชื่อเป็นภาษาอิตาลีเทียม ปรากฏการณ์ดังกล่าวแพร่หลายอย่างรวดเร็วบนแพลตฟอร์มสื่อสังคมออนไลน์ เช่น ติ๊กต็อก และ อินสตาแกรม ด้วยองค์ประกอบของเสียงสังเคราะห์ภาษาอิตาลี ภาพที่สร้างโดยเอไอที่ดูแปลกประหลาด ตลก และไร้สาระ

**คำอธิบาย**
อิตาเลียนเบรนรอตมีลักษณะเป็นภาพหรือวิดีโอที่ไม่มีแก่นสาระซึ่งสร้างโดยเอไอ โดยทั่วไปจะแสดงสิ่งผสมระหว่างสัตว์กับสิ่งของในชีวิตประจำวัน อาหาร อาวุธ และองค์ประกอบเชิงจินตนิมิต และมีชื่อเลียนภาษาอิตาลี หรือใช้ลักษณะเฉพาะอย่างเหมารวม ประกอบกับเสียงสังเคราะห์ของชายในภาษาอิตาลีที่สร้างโดยเอไอ ซึ่งฟังดูไม่ได้สาระ ตัวละครเหล่านี้ประกอบจากความคิดแนวเหนือจริง ความวิตกกังวลเชิงทัศน์ (หุบเขาพิลึก; Uncanny Valley) และการเสียดสีในอินเทอร์เน็ต สะท้อนให้เห็นถึงอารมณ์ขันกึ่งเสียดสีของรุ่นวัยแซด
คำว่า “เบรนรอต (สมองเน่า)” ถูกยกเป็นคำแห่งปีโดยมหาวิทยาลัยออกซฟอร์ดในปี 2024 มีความหมายคือผลกระทบที่บั่นทอนลงต่อสภาพจิตใจเมื่อบริโภค "เนื้อหาออนไลน์ที่ไม่สำคัญหรือไม่ท้าทาย" มากเกินไป นอกจากนี้ยังใช้กล่าวถึงตัวเนื้อหาเองด้วย ผู้ใช้สื่อสังคมออนไลน์มักกำกับเนื้อหานี้เพื่อรับทราบถึงความไร้สาระของความเสื่อมทรามของอิตาเลียนเบรนรอต ขณะเดียวกันก็ตระหนักถึงปริมาณที่เพิ่มขึ้นของเนื้อหาบกพร่องที่สร้างโดยเอไอบนสื่อสังคมออนไลน์ 
อิตาเลียนเบรนรอตได้รับความนิยมครั้งแรกบนติ๊กต็อก ด้วยเนื้อหาชื่อ ตราลาเลโร ตราลาลา (Tralalero Tralala) ถูกสร้างขึ้นเมื่อวันที่ 13 มกราคม 2025 ผู้สร้างวิดีโอต้นฉบับของตราลาเลโร ตราลาลา มีแท็กชื่อ @eZburger401 ซึ่งลบบัญชีแล้ว และผู้ใช้รายแรกทำให้สื่อได้รับความนิยมคือ @noxaasht อิตาเลียนเบรนรอตเริ่มเป็นที่รู้จักในเดือนมีนาคม 2025 และแพร่กระจายไปยังอินโดนีเซีย สหรัฐอเมริกา และยุโรป แบรนด์ต่าง ๆ ได้นำมีมดังกล่าวมาใช้เพื่อการทำการตลาด
อิตาเลียนเบรนรอตเป็นแรงบันดาลใจให้เกิดมีมคอยน์ (meme coins) ที่มีความผันผวนสูงหลายสกุล

**ตัวละคร**
ไฟล์:Bombardiro_Crocodillo.jpg|thumb| บอมบาร์ดิโน กรอโกดิโล (Bombardino Crocodilo) คือเครื่องบินทิ้งระเบิดมีหัวเป็นจระเข้
ไฟล์:Ballerina_Cappuccina.png|thumb| บัลเลรินากัปปุชชีนา (Ballerina Cappuccina) นักบัลเล่ต์มีถ้วยกาแฟกัปปุชชีโนเป็นหัว
อิตาเลียนเบรนรอตมีลักษณะมากมายเนื่องมาจากการใช้ไอเอเชิงสรรค์สร้าง (generative AI) ตัวละครไวรัลตัวแรกของประเภทนี้คือตราลาเลโรตราลาลาซึ่งเป็นฉลามสามขาสวมรองเท้าผ้าใบไนกี้ มักปรากฏภาพฉลามกำลังกระโดดหรือต่อสู้กับบอมบาร์ดิโนกรอโกดิโลพร้อมกับพูดวลี "ตราลาเลโรตราลาลา" ซ้ำ ๆ ภาพนี้ทำให้เนื้อหาแนวนี้เริ่มแพร่หลายในวงกว้าง บอมบาร์ดิโนกรอโกดิโลมีลักษณะเป็นสิ่งผสมที่มีหัวเป็นจระเข้และลำตัวเป็นเครื่องบินทิ้งระเบิดทางทหาร
ตุงตุงตุงซาฮุร์ (Tung Tung Tung Sahur) เป็นตัวละครเนื้อไม้มีลักษณะคล้ายอินเดียนคลับซึ่งถือไม้เบสบอล คำว่า "ตุงตุงตุง" ในชื่อตัวละครเป็นการเลียนเสียงการตีกลองที่ใช้ในอินโดนีเซียเพื่อสื่อถึงการเริ่มต้นของซูฮูร์ (มื้อก่อนถือศีลอด) ตัวละครนี้ถูกสร้างขึ้นครั้งแรกโดยผู้ใช้ติ๊กต็อก ชื่อ @noxaasht เมื่อเดือนกุมภาพันธ์ 2025 และกลายเป็นมีม บอเนกาอัมบาลาบู (Boneca Ambalabu) เป็นกบต้นไม้มีรูปร่างเหมือนมนุษย์ มีขาเหมือนมนุษย์ และมีลำตัวเหมือนยางรถยนต์  ลิรีลีลาริลา (Lirili Larila) เป็นสิ่งผสมระหว่างกระบองเพชร นาฬิกา และ ช้างสวมรองเท้าแตะในทะเลทราย เสียงพากย์ของตัวละครคล้ายกวีหรือการสวด
บัลเลรินากัปปุชชีนา (Ballerina Cappuccina) เป็นนักบัลเลต์สวมชุดบัลเลต์ และรองเท้าบัลเลต์ โดยมีแก้วกาแฟกัปปุชีโนเป็นส่วนหัว ตัวละครส่อถึงถึงความไร้สาระของส่วนด้วยการผนวกกันอย่างเข้ากันไม่ได้ คือวัตถุในชีวิตประจำวันและภาพการเต้นรำคลาสสิก มีมดั้งเดิมนำเสนอแสดงตัวอย่างรอบทิศอย่างสง่างาม
พญานาคแตงโม (Payanak Teangmo) เป็นตัวอิตาเลียนเบรนรอตจากประเทศไทยurl= ซึ่งมาจากตำนานพญานาคของภาคอีสาน ลักษณะเป็นพญานาคมีลำตัวเป็นแตงโม
ตัวละครตราลาเลโรตราลาลาและบอมบาร์ดิโนกรอโกดิโลถูกกล่าวหาว่าสื่อถึงการเหยียดอิสลาม เนื่องจากเนื้อหาของวิดีโอของตราลาเลโรตราลาลา มีการล้อเลียนอัลลอฮ์ในภาษาอิตาลีชื่อ ตราลาเลโรตราลาลา ในภาษาอิตาลีไม่ได้มีความหมายจำเพาะ แม้ว่าผู้ใช้ชาวอิตาลีบางคนกล่าวว่าเนื้อหามีลักษณะเป็นเพียงการดูหมิ่นศาสนาโดยไม่เจาะจง ตัวละครบอมบาร์ดิโนกรอโกดิโลถูกวิจารณ์ว่าล้อเลียนการฆ่าล้างเผ่าพันธุ์ในฉนวนกาซา โดยมีวิดีโอบางตัวที่ใช้เสียงที่ล้อเลียนเด็กที่ถูกเครื่องบินทิ้งระเบิดในฉนวนกาซาและปาเลสไตน์

**ดูเพิ่มเติม**
 ชิตโพสติง- สมองเน่า

**หมายเหตุ**

**อ้างอิง**
หมวดหมู่:ปัญญาประดิษฐ์แบบรู้สร้าง
หมวดหมู่:อินเทอร์เน็ตมีมในปี พ.ศ. 2568